kardosdrur/scandi-wiki huggingface dataset:
Dulo-dulo

En dulo-dulo er et traditionelt våben fra Filippinerne. Der er tale om en kort stok (typisk 15,2 cm). Af form minder den om et enhjørningehorn, det vil sige snoet og i nogen grad spids i den ene ende. Til forskel er en dulo-dulo dog let krum. 

Klassisk er en dulo-dulo skåret ud af bøffelhorn men kan også være lavet af den meget hårde træsort kamagung(ironwood) eller andre hårde træsorter.

Anvendelsen kan bestå i slag med den spidse ende mod sårbare punkter på hals og hoved. For den erfarne bruger kan den imidlertid også anvendes til låse, nedtagninger og en mængde forskellige smerteorienterede teknikker. Det er således et ret alsidigt våben, der alt efter anvendelse kan tjene til passificering eller ret ødelæggende teknikker.

Korte stokkevåben der i anvendelse minder stærkt om dulo-dulo'en kendes fra andre lande. Disse er dog lige, glatte og stumpe i modsætning til dulo-duloens snoede, let krumme og spidse udformning. Japanske våben, kobutan og yawara, der anvendes næsten som en dulo-dulo, har vundet stor international udbredelse under forskellige navne og anvendes af blandt andet politiet i Frankrig. Disse våben bæres ofte i nøgleringe.

En del af de teknikker der anvendes med dulo-dulo kan overføres til hverdagsobjekter som nøgler, en mindre lommelygte eller sågar en sammenrullet avis. En lukket balisong er kendt for sine anvendelsesmuligheder som improviseret dulo-dulo.

Filippinernes historie
Våben
Kultur i Filippinerne
Sebastian (navn)

Sebastian er et drengenavn, der stammer fra græsk og betyder "ærværdig". I Danmark var der i 2001 6.080 personer, der bar navnet som fornavn, og 19, der bar navnet som efternavn, ifølge Danmarks Statistik.

Navnet Bastian er afledt af Sebastian. Begge navne anvendes også undertiden som efternavn. Navnet kan have andre stavemåder på andre sprog.

I litteraturen er navnet Sebastian nogle gange knyttet til mænd med tvetydig seksualitet, for eksempel i Evelyn Waughs roman Brideshead Revisited, i Tennessee Williams' skuespil Suddenly Last Summer, og "Sebastian Melmoth" var Oscar Wildes dæknavn da han drog i eksil.

Kendte personer med navnet

Fornavn 
 Sebastian, katolsk helgen.
 Sebastian (Knud Christensen), dansk musiker og komponist.
 Johann Sebastian Bach, tysk komponist.
 Sebastian Coe, engelsk mellemdistanceløber.
 Sebastian Dorset, dansk stand-up komiker.
 Sébastien Loeb, fransk rallykører.
 Bastian Schweinsteiger, tysk fodboldspiller.
 Sebastian Seifert, svensk håndboldspiller.
 Sebastian Svärd, dansk fodboldspiller.
 Sebastian Klein, dansk radio- og tv-vært.
 Sebastian Vettel, tysk racerkører og flere gange formel 1-verdensmester.

Efternavn 
 Gert Bastian, dansk sanger og skuespiller.
 Peter Bastian, dansk musiker og forfatter.
 John B. Sebastian, amerikansk musiker.

Navnet anvendt i fiktion 
 I Shakespeares Twelfth Night er Sebastian tvillingbroder til Viola og elskes af skipperen Antonio.
 Den store Bastian er en børnebog skrevet og tegnet af tyskeren Heinrich Hoffmann i 1844.
 I Thorbjørn Egners børnebog Folk og røvere i Kardemomme by optræder politimester Bastian.
 I Henrik Ibsens skuespil De unges forbund hedder en af personerne Bastian Monsen.
 I Tennessee Williams' drama (også filmatiseret, 1959) Suddenly Last Summer er der tale om en vis Sebastian.
 Steve Harley & Cockney Rebels første sang fra 1973 havde titlen "Sebastian".
 I Walt Disneys tegnefilm Den lille havfrue er en af figurene krabben Sebastian.

Andre anvendelser 
 Belle & Sebastian er et skotsk orkester.
 San Sebastian er en baskisk (nordspansk) by.

Referencer 

Drengenavne
Vestindisk Pakhus

Det Vestindiske Pakhus blev bygget som stor fem-etagers bygning i 1789 i Flensborg. Bygherre var den danske romhandler Andreas Christiansen. Da det sidste romfirma i pakhuset havde lukket sine porte, blev huset i 1981 moderniseret og lavet om til bolig- og kontorbygning.

I 1700-tallet var Flensborg en blomstrende havne- og handelsby. Byens skibe sejlede helt til De dansk-vestindiske øer, hvor de hentede rørsukker, kaffe, tobak og rom. Fra denne periode stammer flere nyklassicistiske borgerhuse og købmandsgårde i købstaden.

Ekstern henvisning
Dansk Vestindisk Selskab

Bygninger, konstruktioner og anlæg i Flensborg
Handelskompagnier
LO's kulturpris

LO's kulturpris er en hædersbevisning, der uddeles af LO til en kunstner, der har gjort sig særligt gældende i forhold til fagbevægelsens medlemmer og værdigrundlag.

Prisen blev indstiftet i 1978 i forbindelse med LO's 80 års jubilæum.

Prisen blev de første år oftest delt mellem flere personer. Siden 1998 er prisen på 100.000 kr, som hvert år tildeles én person.

Prismodtagere 
 2008 Natasjas Mindefond
 2007 Pia Fris Laneth
 2006 Omar Marzouk
 2005 Lars Engels
 2004 Niels Hausgaard
 2003 Roald Als
 2002 Cecil Bødker
 2001 Jesper Christensen
 2000 Jan Sonnergaard
 1999 Rasmus Lyberth og Erik Styrbjørn Pedersen
 1998 Per Holst

- – -
 1996 Allan Olsen
 1995 Syngepigerne på Bakken; Ida og Bent From; Albert Hytteballe Petersen; Mosambigband
 1994 Anker Jørgensen
 1993 Projekt Sikker Havn og Carsten Bo Jensen
 1992 Kirsten Lehfeldt, Nils Ufer, Stanley Samuelsen & Nis P. Jørgensen
 1991 Johnny Madsen, Birgitte Bruun, Ole Christensen, Frontløberne, Palle Mikkelborg, Dorrit Willumsen
 1990 Ernst Bruun Olsen, Maria Helleberg, Frits Helmuth, Finn Mickelborg
 1989 Vita Andersen, Anne Marie Helger, Eigil Andersen
 1988 Kirsten Thorup, Kim Sjøgren
 1987 Hans Mogens Voigt Steffensen
 1986 Anne Linnet, Keld Kirkegaard, Lean Nielsen, Palle Nielsen, Jørgen Roos, Ib Spang Olsen
 1985 Benny Andersen og Poul Dissing, Vera Myhre, Palle Jørgensen, Viggo Rivad, Ove Sprogøe,Poul Ørum
 1984 Bille August, Ivan Barington, Henry Heerup, Ejner Johansson, Lars Lundgaard, Anne Maria Lütken, Erik Paaske, Bjarne Wahlgren
 1983 Otto Brandenburg, Helge Ernst, Børge E. Nielsen, Kurt Ravn, Else Bülow, Halfdan Rasmussen, Hanne Reintoft, Jeff Bagger og Jørgen Thyde
 1982 Karen-Lise Mynster, Hilmar Wulff, Ove Verner Hansen, Dan Sterup-Hansen, Søren Kragh-Jacobsen
 1981 Robert Jacobsen, Kolonihaveforbundet for Danmark, Klaus Albrectsen, Erik Balling, Demokraten Weekend, Tegnestuen Vandkunsten, Svend Heinild
 1980 Morten Arnfred, Jytte Abildstrøm, Rudolf Broby-Johansen, Tine Bryld, John Nehm, Bo Schiøler
 1979 Martha Christensen, Brugsen

Diverse 
Norsk LO uddeler hvert år en pris med samme navn, til lignende formål som den danske pris. Den norske pris er på 50.000 norske kroner.

Henvisninger 

Kulturpriser fra Danmark
Etableret i 1978
Fionia Bank

Fionia Bank A/S (tidligere Amtssparekassen Fyn) var et regionalt pengeinstitut, der efter økonomisk rod i 2009 blev overtaget af Nordea. Navnet Fionia referer til den latinske betegnelse for Fyn.

Før krisen 
Med en markedsandel på ti procent var Fionia Bank landets tiendestørste pengeinstitut. Koncernen havde 550 medarbejdere, ca. 84.000 privatkunder og 7.000 erhvervskunder fordelt på 37 afdelinger på Fyn, i Trekantområdet og København. Banken forventede i 2006 et årsresultat på 400 millioner kroner før skat.

Krisen 
Fionia Bank var blandt de danske banker, der blev hårdest ramt af den økonomiske krise i 2008-2012, hvilket bl.a. skyldes nedturen på ejendomsmarkedet og en lemfældig kreditpolitik.

Bankens omfattende problemer gjorde det nødvendigt, at der blev tilført ny kapital. Da det viste sig at være umuligt at skaffe andre steder fra, indskød Finansiel Stabilitet i starten af 2009 en milliard kroner for at redde banken.

Nordea overtager 
Efter i et halvt år at have prøvet at få banken op og stå igen blev det den 31. august 2009 afgjort, at Nordea købte størstedelen af banken for 900 millioner kroner. Den resterende del af banken, ca. 2.000 særligt risikobehæftede erhvervskunder, der har et samlet udlån på 10 milliarder kroner, overgik til Nova Bank Fyn (Finansiel Stabilitet).

Referencer 

Tidligere banker i Danmark
Virksomheder i Odense
Ophørt i 2009
Finansiel Stabilitet
Joseph Barbera

Joseph Roland «Joe» Barbera (24. marts 1911 – 18. december 2006) var en amerikansk animator, tegneserietegner, storyboard-forfatter, regissør og producent

Han grundlagde Hanna-Barbera-studiet i 1957 sammen med kompagnonen «Bill» William Hanna. Studiet havde stor succes med at producere tegneserier, som f.eks. Tom og Jerry, The Huckleberry Hound Show, The Flintstones, The Jetsons, Scooby-Doo, foruden musicalfilmen Charlotte's Web.

I 1960'erne viste Danmarks Radio bl.a. Familien Flintstone hver lørdag eftermiddag.

Joseph Barbera var født i New York City og døde i Los Angeles.

Eksterne henvisninger 
 

Animatorer fra USA
Personer fra New York City
Italiensk-amerikanere
Scooby-Doo
Tårnborg Skole

Tårnborg Skole er en folkeskole i Svenstrup ved Korsør i Slagelse Kommune  med børnehaveklasse til 9. klasse.

Skolen har ca. 400 elever og 20 lærere.

I 2005 gennemgik skolen en række ombygninger og renoveringer. Dette gav bl.a. et nyt skolebibliotek, samt en ny skolegård. Den gamle skolegård fik lagt nyt asfalt. Der blev i den forbindelse indkøbt fodboldbander, så der kunne spilles fodbold i gården.

Eksterne henvisninger 

 Skolens hjemmeside

Folkeskoler
Bygninger, konstruktioner og anlæg i Korsør
Slagelse Kommune
Årets fodboldspiller (FIFA)

Årets Fodboldspiller i verden var en pris, der blev uddelt af FIFA hvert år i december (fra 2008 dog først i januar følgende år) på baggrund af en afstemning blandt landstrænere og landsholdsanførere fra forbundets medlemslande.

Fra 2010 blev prisen slået sammen med France Footballs Ballon d'Or under navnet Fifa Ballon d'Or.

Modtagere af prisen for mænd

Danske placeringer 
 2001: Ebbe Sand 22 (delt), Jon Dahl Tomasson 29 (delt)
 1997: Peter Schmeichel 10 (delt)

Modtagere af prisen for kvinder 
Inkluderer modtagere af FIFA Ballon d'Or prisen.
Tabelkilder:"FIFA Awards". RSSSF.com. Retrieved 1 April 2013

Vindere efter spiller

Referencer 

 
Etableret i 1991
Ophørt i 2009
Uffe Lembo

Uffe Lembo kommer fra Århus. Her er han student fra Langkær Gymnasium & HF i 2005.

Uffe og uddannelsespolitik 

Uffe Lembo blev i 2003 formand for Danske Gymnasieelevers Sammenslutning i Århus Amt, DGS-Århus, hvor han sad i to perioder.
Derefter gav han posten videre til Jeppe Larsen.
I 2005 blev Uffe valgt som næstformand i DGS's landsorganiastion, men da landsmødet ikke valgte en formand, blev Uffe kort efter sin tiltrædelse konstitueret som formand, et mandat der senere blev bekræftet af DGS's Aktivitetskonference. Uffe fungerede samme år som fuldtidsfrivillig på sammenslutningens sekretariat i København.

I 2006 gav han formandsposten videre til Rosa Lund.

Studenter fra Langkær Gymnasium & HF 
Elev- og studenterbevægelsen
Anomali

En anomali er et faktum som strider mod et paradigme – hvad en teori eller verdensopfattelse udsiger. Kort sagt en afvigelse eller noget unormalt.

Inden for meteorologien beskrives lokale afvigelser fra et større mønster eller gennemsnittet over en længere tidsperiode som anomalier, eksempelvis temperaturanomali og nedbørsanomali.

Inden for religion kan en anomali beskrives som et mirakel.

Se også 
 Paradoks
 Antinomi
 Anomaly

Videnskab
Erkendelsesteori
Drums of Dead (Abe Sapien)

Drums of Dead er den eneste tegneserie, der nogensinde er udgivet med Abe Sapien fra Hellboy-serien. Tegneserien er udgivet af Dark Horse Comics, som også udgiver Hellboy. Tegneserien er kun udkommet på engelsk. Den blev senere udgivet i B.P.R.D.: Hollow Earth and Other Stories.

Handlingen i tegneserien

Kilder/henvisninger

Se også 
 Abe Sapien
 Hellboy tegneserierne, som Abe Sapien også er med i
 Hellboy filmen
 Hellboy, Abe Sapiens kollega.

Eksterne henvisninger 
 Dark Horse-hjemmeside 

Tegneserier fra USA
Sorbitol

Sorbitol (IUPAC-navn: Heksan-1,2,3,4,5,6-heksol)  er et sukkeralkohol  som findes naturligt i mange frugter og bær, f.eks. æbler, pærer, ferskner og svesker. Det kan fremstilles ved reduktion af glukose og laves ofte af majssirup.

Sorbitol blev opdaget i 1872 i rønnebær, hvis latinske navn (Sorbus aucuparia) stoffet er opkaldt efter.

Det bruges som sødemiddel (E-nummer E420) i bl.a. slik. Sorbitols sødme er 60 % af sødmen i almindelig sukker (sukrose). Sorbitol bruges også som konsistensmiddel (fortykningsmiddel) i fødevarer og kosmetik og kan også bruges som afføringsmiddel. 20 g sorbitol, svarende til indholdet i 10 store sukkerfri bolsjer, kan give diarre. Sorbitol er muligvis også en medvirkende årsag til sveskers afførende virkning.

Personer med ubehandlet cøliaki kan ofte have sorbitolmalabsorption på grund af skader på tarmen. Sorbitolmalabsorption er en mulig årsag hvis personer med cøliaki som er på en glutenfri diæt, fortsat har symptomer.

Referencer 

Sukkeralkoholer
Sødemidler
Spiselige fortykningsmidler
Afføringsmidler
Ondskabens Frø (Hellboy)

Ondskabens Frø er en tegneserie om Hellboy, Abe Sapien og Liz Sherman der tager ud for at løse gåden om mordet på Trevor Bruttenholm.

Tegneserien er ligesom de andre Hellboytegneserier tegnet af Mike Mignola.

Handlingen 

Trevor ringer til Hellboy, og beder ham komme så hurtigt som overhovedet muligt. Hellboy kommer. Trevor er meget oprevet. Han fortæller en forvirrende beretning om, at han tog til Nordpolen med nogle andre, for at se hvad der gemte sig der. Han kom derhen og ind i en grotte. Inde i grotten var der en stor statue der forestillede et monster. Pludselig kan han ikke huske hvad der skete. Kun at han var på deres skib igen på vej hjem. Men ingen af de andre, der var gået med ham var der.

Eksterne henvisninger 
 Ondskabens Frø på ComicWiki

Tegneserier fra USA
Heteroatom

Heteroatom er en betegnelse der bruges i den organiske kemi om et atom i et kemisk stof som ikke er kulstof eller brint. Det vil typisk være ilt, nitrogen, svovl eller et halogen (F, Cl, Br eller I).

Et heteroatom kan, sammen med brint, udgøre en funktionel gruppe, som f.eks. i en alkohol eller en aminogruppe, eller det kan sidde som en integreret del af kulstofskelettet.

I en strukturformel angives heteroatomer altid med deres bogstavsymbol.

Atomer
Organisk kemi
Kaviar

Kaviar er saltet rogn fra visse fiskearter.

Ordet "kaviar" 
Kaviar staves med k på dansk. Ordet stammer fra det nordpersiske ord for fiskeæg/æg: χavjar* og fra det tyrkiske ord: khavyar.

 χ i χavjar udtales som ch i det tyske ord hoch.

Historie 
Støren har været spist siden stenalderen i Østeuropa og Mellemøsten. I 1600 tallet blev dens rogn en eksklusiv spise i Rusland, hvor kun kongelige måtte spise den. I 1800-tallet blev kaviar serveret på restauranter i USA gratis for at fremme tørsten og øge salget af drikkevarer. På samme måde som peanuts i dag. Amerika begyndte at eksportere kaviar. Det var den tyske emigrant Henry Schacht der i 1873 var pioner for eksport af kaviar til 1 dollar pr. pund. Efter Henry Schacht fulgte andre eksportører, og i slutningen af 1800-tallet var USA verdens største eksportør af kaviar. Europa begyndte i begyndelsen af 1890'erne at sende det importerede kaviar tilbage til USA, blot under navnet russisk kaviar og en helt anden pris. Derved kom ca. 90 % af USA's importerede "russiske" kaviar fra USA.
Grundet det store marked for kaviar blev der fisket efter stør som aldrig før, og støren var ved at uddø i 1900 tallet, og prisen steg.

Ægte kaviar 

Den 15. maj 2006 skærpede EU kravene for ægte kaviar i en EU-bestemmelse.

Forskellige arter stør leverer æg i en bearbejdet udgave: kaviar.
Æggene skal have en af følgende farver:
 Sorte
 Sølvgrå
 Lysegrå
 Gulbrune

Ægte kaviar opdrættes fx i Frankrig, Italien og Sydamerika.

Elbkaviar 
Betegnelsen elbkaviar har tidligere været brugt om rognen fra europæisk stør når man skulle skelne fra russisk kaviar som primært kommer fra belugastør.

Uægte kaviar 
Uægte kaviar er æg fra andre fisk end støren som stenbider, hvis æg er lyserøde, men ofte farves sorte. Uægte kaviar kan også være æg fra lodde eller laks. Lakseæg er orange, ca. 3 mm i diameter og halvt gennemsigtige med en synlig lille fiskelarve.

Uægte kaviar er også betegnelsen for vegetarisk "kaviar" lavet af natriumalginat, calciumlaktat og aromastoffer, formet til små kugler med konsistens og smag som rigtig kaviar.

Referencer

Eksterne henvisninger 

Molekymi.dk har flere artikler der beskriver uægte kaviar lavet ved hjælp af sfærifikations metoden.

Fiskeretter
Fødevarer
Iddi Alkhag

Iddi Leif Deleuran Alkhag  (født den 17. august 1978) er en dansk fodboldspiller, af tanzaniansk afstamning.
Han blev udnævnt som Årets Profil i 1. division i 1999.
Han spillede i Esbjerg fB, hvor han nåede at score 33 mål i 96 førsteholdskampe, før han i 2001 skiftede til Silkeborg IF. Her var han indtil sommeren 2007, hvor han havde spillet 125 førsteholdskampe for klubben med 41 mål til følge. Herefter spillede han en halv sæson som amatør i Boldklubben Frem, inden han i 2008 skrev kontrakt med, og spillede for HK Kopavogur i Island med 20 førsteholdskampe og 7 mål. Men kontrakten blev ophævet pga. finanskrisen.
Iddi Alkhag skrev i januar 2010 en 18 måneder lang kontrakt med Agrotikos Asteras i den næstbedste græske række. Han har spillet 15 U/21-landskampe.

Eksterne henvisninger 
 

Fodboldspillere fra Danmark
Fodboldspillere fra Esbjerg fB
Fodboldspillere fra Silkeborg IF
Mark Bailey

Mark Bailey (født 14. april 1976) er en dansk tidligere fodboldspiller.

Han har tidligere spillet i Esbjerg fB, hvor han blev valgt som årets spiller i sæsonen 1995/1996, og i Varde IF.

Referencer

Eksterne henvisninger 
 Mark Baily på efbhistorik.dk

Fodboldspillere fra Danmark
Fodboldspillere fra Esbjerg fB
Differencekontrakt

En differencekontrakt, oversat fra det engelske contract for difference (CFD), er et derivat baseret på en enkelt underliggende aktie.

Når investor indgår en differencekontrakt, deltager denne i værdiudviklingen på det underliggende aktiv, uden at indgå egentligt ejerskab af dette. Således afregnes investor kun på baggrund af differencen mellem markedskursen og aftalekursen på kontrakten.

Da leveringen af selve det underliggende aktiv aldrig finder sted, åbner differencekontrakter for den mulighed at investoren kan sælge kontrakter på det underliggende aktiv, som repræsenterer de samme muligheder som ”short-selling” i traditionel handel med værdipapirer. Således bliver det muligt for investoren at opnå et positivt afkast ved en nedadgående kursudvikling på det underliggende aktiv.

Finansiel økonomi
Investering
Blaagaard Teater

Blaagaard Teater (tidligere Teater Grob)  er et teater på Nørrebrogade i København, der udelukkende spiller ny dansk dramatik. 

Teater Grob startede som gruppeteater i 1992. 
Mia Lyhne, Michael Sand mfl. var med til at danne teatret. I 1995 overgik støtteordningen til lille storbyteater, hvor kommunen og staten deltes om støtten.

Teater Grob har spillet på Kaleidoskop på Nørrebrogade før Teater Grob overtog det i 2009 samt i Kanonhallen, på Husets Teater, Teater Plan B og turnéforestillinger i hele Danmark. Teatret spiller som oftest to årlige egenproduktioner og har 4-6 gæstespil. Teater Grob ledes af kunstnerisk leder, instruktør og skuespiller Per Scheel-Krüger og administrative leder, Maja Ries.

Teater Grob ansatte Sargun Oshana som ny direktør i januar 2021.

Den 24 august 2022 skiftede Teater Grob navn til Blaagaard Teater. En ændring teaterdirektør Sargun Oshana foretog. Teatrets nye navn trækker tråde tilbage til 1700-tallet, hvor Blågård Slot blev opført på Nørrebro med blå tegl på taget, deraf navnet. Omridset af det gamle teater kan stadig ses tydeligt i baggården til Blaagaard Teater.

Nørrebrogade 37 har gennem tiden huset forskellige teatre. I 1912 blev Nørrebro Biograftheater opført, i 1980 overtog Københavneren bygningen, i 1995 var det Kaleidoskop, der gav bygningen videre til Teater Grob i 2009.

Referencer

Eksterne henvisninger 
 Teater Grob, hjemmeside

Teatre i København
Nørrebro
Per Scheel-Krüger

Per Scheel-Krüger (født den 23. juli 1968 i Dragør) er en dansk skuespiller, sceneinstruktør og tidl. kunstnerisk leder af Teater Grob i København.

Han underviser i teater og drama. Arbejder som coach og mentor i Scenekunstbranchen. 

Skaber og kunstnerisk leder af Det københavnske morskabsteater Tjenerstaben fra 1992.

Medvirket i flere improvisationsteatergrupper bla. De Gales Division på Comedy Zoo

Udvalgte teaterforestillinger som skuespiller & instruktør mm. 
 "Middag for 1", Teater Grob, 2010
 "Texas", Teater Grob, 2010
 "Evil living", Egen produktion Kaleidoskop, 2009
 "Knockout", Teater O, 2009
 "En plads i mit hjerte", Teater Grob, 2008
 ”Hjem Kære Hjem”, Teater Grob, 2007
 "Cruise", Teater Grob, 2007
 "Håndbog i overlevelse", Teater Grob
 ”Jeg, mig & mit”, Teater Grob
 ”Europamestrene”, Teater Grob
 ”Den første fødte”, Teater Grob
 ”Pelsjægerne”, Teater Grob
 ”Sød tøs”, Teater Grob
 ”Kunsten at Vedligeholde en far”, Teater Grob
 ”Helenes Himmelfærd”, Teater Grob
 ”Boxning”, Teater Grob 
 ”Forstanderinden”, Teater Grob
 "Kæledægger", Teater Grob.

Udvalgte film/serier som skuespiller 
 SommerDahl, TV-serie
 Den Som Dræber, TV2
 Europamestrene, DR1
 Lærkevej, Tv2
 Sommer, DR1, 2008
 Kandidaten, Spillefilm, 2008
 Maj & Charlie, TV3, 2008
 2900 Happiness, TV3, 2008
 Anna Pihl, Forbryder, TV2, 2007
 ”hvordan vi slipper af med de andre" Zentropa, 2007
 Dancer In The Dark, Lars Von Trier
 "Klovn”, 1 afsn. TV2/Zulu
 ”Ørnen”, DR1
 ”Perforama” DR
 ”Dusk & Bomholt”, DR2
 ”Lad de små børn”, Nordisk film
 ”OBLS” DR, 
 Hotellet (2002) TV2

Udvalgte teaterforestillinger som instruktør 
 I Støvet Fra Regnen, teater Grob, 2020
 Frihed, Sex, Længsel, Teater Grob
 På Herrens Mark, Teater Grob
 Små Forstyrrelser, Teater Grob
 Umælende Kræ, Von Baden, Teater Svalegangen, Teater Grob
 Warszawa, Teater Grob
 Hotel Nelson, genopsætn. teater Grob
 Peter og Elgen, Genopsætn. Teater Grob
 Middag for 1, Teater Grob
 Texas, Teater Grob
 Evil Living, egenproduktion, Kaleidoskop, 2009
 Knockout, Teater O. Ungdomsteater på turne, 2008
 En plads i mit Hjerte, Teater Grob, på Kaleidoskop, 2008
 Hjem kære hjem, Teater Grob, Teater Kaleidoskop, 2007
 www.24julemiddage.dk, revy på Byens lys, 2006
 Tandlæge revyen, 28 medvirkende + band, Dansescenen, Østerbro.
 Show case, Treo, Eventbureau 3Dimension.
 All Star Meyers, og skjulte turister, Happening åbning metro Christianshavn.
 Old time english, åbningsshow til teater Kaleidoskop, samt spilletstedet Forbrændningen.
 Konferencie koncept, Roskilde Festival, Rød-/gul scene 1995-2004

Eksterne henvisninger 
 
 
 
 

Skuespillere fra Danmark
Teaterinstruktører fra Danmark
Tyvstart

Tyvstart er et begreb der benyttes i forbindelse med f.eks. sportsbegivenheder om det at starte før startsignalet lyder. Tyvstart forekommer oftest i sportsgrene med korte distancer, hvor det er vigtigt at komme hurtigt fra start, f.eks. kortdistanceløb og korte distancer i svømning.

I løb sidder der sensorer på startblokkene der registrerer tyvstarter. Ved tyvstart var der til og med 2009 en omstart. Fra og med 2010 er der ingen omstart. I løb anses en hurtig start som tyvstart, hvis løberen starter tidligere end 0,1 sekund efter startskuddet (1).

I svømning sidder der sensorer på startskamlerne. Hvis der er en tyvstart i et svømmeløb vil den eller de svømmere der tyvstarter blive diskvalificerede. Der er ingen omstart.

Noter

1. Competion Rules 2010-2011, rule 161,2. IAAF, International Association of Athletics Federation

Sport
Saltovending

En saltovending, kolbøttevending eller crawlvending benyttes i svømning, ved distancer der foregår over mere end éen banelængde, til at vende rundt ved kanten for enden af banen. Vendingen foregår ved at den pågældende svømmer svømmer imod kanten og ca. ½ meter før kanten laver en halv kolbøtte, hvor knæende presset op imod brystkassen, så kroppen krummes mest muligt. Efter kolbøtten ender man på ryggen, med fødderne mod væggen. Herefter sættes af fra kanten med et kraftigt stød med benene og kroppen roterer 180 grader om længdeaksen, således at svømmeren kommer om at ligge på maven igen efter afsættet fra kanten.
Se en videolektion i udførelse af crawlvending (god nybegynder-guide).

En rygcrawlvending indeholder også en saltovending ligesom i crawl. I rygcrawl, hvor svømmeren ligger på ryggen, foretages først en 180 graders rotation om længdeaksen, således at svømmeren kommer om på maven, dernæst udføres en kolbøttevending med undtagelse af den sidste rotation. På denne måde ender svømmeren på ryggen efter vendingen og kan svømme videre på rygge uden at rotere om.

Svømmeteknik